হ-বাংলানিউজ : ফেসবুক এখন  সামাজিক যোগাযোগের অন্যতম মাধ্যম। তরুণ-তরুণীসহ সব বয়সের মানুষ ফেসবুকের মাধ্যমেই সম্পর্কের উন্নয়ন করেন। আজকাল ফেসবুকের মাধ্যমে বিভিন্ন দেশে আন্দোলন-সংগ্রামের ঘটনাও ঘটছে। তবে ফেসবুকের মাধ্যমে প্রেম-বিয়ে পুরোন কাহিনী। অহরহ ফেসবুকের কারণে সংসার ভাঙছে আবার নতুন সম্পর্ক তৈরি হচ্ছে। এবার ফেসবুকের মাধ্যমে বাংলাদেশি এক যুবকের সঙ্গে বিয়ের ঘটনা ঘটেছে ফিলিপাইনের যুবতীর। তবে ফেসবুকের এ ভালোবাসা-প্রেম-বিয়ে বেশিদিন টেকেনি। বিয়ের কিছুদিন পরই যৌতুকের দাবিতে তার ওপর নেমে আসে নির্যাতন। পুলিশ ফিলিপাইনের যুবতীকে উদ্ধার করেছে। এ  ঘটনা ঘটেছে মৌলভীবাজারের কুলাউড়ায়।